stanford-oval/wikipedia huggingface dataset:
הורצ'טה
אטימולוגיה

השם נובע כנראה מהמילה הלטינית לשעורה, hordeum (שעורה), ולמונח הנגזר ממנו hordeaceus (עשוי משעורה). השעורה קשורה למסורת ים תיכונית של משקאות על בסיס דגנים, למרות שכיום רוב המשקאות מסוג זה אינם עשויים משעורה. שמות משקאות השקדים רוֹזָטָה (בצפון אפריקה), orzata (באיטלקית), orgeat (בצרפתית ובאנגלית) ו-sumada (יוונית) נובעים מאותו מקור.
סוגים > הורצ'טה דֶה צ'וּפָה, או: קוּנוּ אָיָה

המשקה המכונה כיום הורצ'טה דה צ'ופה או הורצ'טה דה צ'וּפָס (או במדינות מערב אפריקה כמו ניגריה ומאלי, קונו אייה), הוא הגרסה המקורית של הורצ'טה. הוא עשוי מאגוזי נמר מושרים, טחונים ולעיתים ממותקים.
המשקה פופולרי בספרד, ובמיוחד במחוז ולנסיה ובעיירה אלבוריה, שם קיימת מועצה רגולטורית כדי להבטיח את האיכות והעקיבות של המוצר. לרוב הוא מוגש קר כמשקה מרענן בקיץ, ביחד עם פרטונים (fartons), עוגות שמרים מוארכות ואווריריות שאותן נהוג לטבול בהורצ'טה כדי שיספגו את המשקה.
סוגים > הורצ'טה דֶה אָרוֹס

הורצ'טה דה ארוס מופקת מאורז, לעיתים בתוספת וניל וקינמון. זהו הזן הנפוץ ביותר של הורצ'טה במקסיקו ובגואטמלה. באלוורז במקסיקו, נהוג לתבל אותה בפרחי ציפורני חתול אצטקיות. בארצות הברית, הוא פופולרי במסעדות ובחנויות גלידה מקסיקניות. כיום ניתן לרכוש את המשקה גם בגרסה מוכנה מראש וארוזה, או כאבקה להכנה ביתית.
סוגים > סוגים נוספים של הורצ'טה

בפוארטו ריקו ובוונצואלה נהוג להכין הורצ'טה גם מזרעי שומשום.
בארצות שונות נהוג להכין הורצ'טה מגרעיני מלון מיובשים וטחונים. בקרב יהדות יוצאי ספרד בישראל, יוון וטורקיה משקה זה מכונה פִּיפִּיטָדָה (מהמילה פפיטס, גרעינים) או סוּבִּיָה, והוא מתובל במי ורדים או מי זוהר, ולפעמים מעורבב עם ערק.
במרכז אמריקה נהוג להכין הורצ'טה מזרעי זִ'יקָרוֹ.
באקוודור משתמשים בשם הורצ'טה למשקה שונה בתכלית, חליטה של צמחים אדומים.
Kiss Land

Kiss Land הוא אלבום האולפן הראשון של הזמר הקנדי דה ויקנד. האלבום יצא לאור ב-10 בספטמבר 2013. בשיר "Live for", אירח דה ויקנד את הזמר דרייק. באופן כללי, האלבום קיבל ביקורות חיוביות.
רקע

ב-17 במרץ 2013 חשף דה ויקנד ששמו של אלבום האולפן הראשון שלו יהיה Kiss Land. במקור, האלבום היה צריך לצאת ב-27 באוגוסט 2013, אך ב-22 ביולי 2013 הוא נדחה ל-10 בספטמבר 2013.
רשימת רצועות

| Kiss Land> מס' | Kiss Land> שם | Kiss Land> משך | Kiss Land>  | Kiss Land>  | Kiss Land>  | Kiss Land>  | Kiss Land>  | Kiss Land>  | Kiss Land>  |
| --- | --- | --- | --- | --- | --- | --- | --- | --- | --- |
| 1. | Professional  | 6:08 |  |  |  |  |  |  |  |
| 2. | The Town  | 5:07 |  |  |  |  |  |  |  |
| 3. | Adaptation  | 4:43 |  |  |  |  |  |  |  |
| 4. | Love in the Sky  | 4:27 |  |  |  |  |  |  |  |
| 5. | Belong to the World  | 5:07 |  |  |  |  |  |  |  |
| 6. | Live For (עם דרייק)   | 3:44 |  |  |  |  |  |  |  |
| 7. | Wanderlust  | 5:06 |  |  |  |  |  |  |  |
| 8. | Kiss Land  | 7:35 |  |  |  |  |  |  |  |
| 9. | Pretty  | 6:15 |  |  |  |  |  |  |  |
| 10. | Tears in the Rain  | 7:24 |  |  |  |  |  |  |  |
| משך כולל: | משך כולל: | 55:36 |  |  |  |  |  |  |  |
| Kiss Land — מהדורת iTunes> מס' | Kiss Land — מהדורת iTunes> שם | Kiss Land — מהדורת iTunes> משך | Kiss Land — מהדורת iTunes>  | Kiss Land — מהדורת iTunes>  | Kiss Land — מהדורת iTunes>  | Kiss Land — מהדורת iTunes>  | Kiss Land — מהדורת iTunes>  | Kiss Land — מהדורת iTunes>  | Kiss Land — מהדורת iTunes>  |
| --- | --- | --- | --- | --- | --- | --- | --- | --- | --- |
| 11. | Wanderlust (Pharrell remix)  | 5:05 |  |  |  |  |  |  |  |
| 12. | Odd Look  | 4:12 |  |  |  |  |  |  |  |
| משך כולל: | משך כולל: | 64:53 |  |  |  |  |  |  |  |
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 30 |
|  אירלנד | מצעד האלבומים האירי | 58 |
|  ארצות הברית | בילבורד 200 | 2 |
|  גרמניה | GfK – טופ 100 | 93 |
|  דנמרק | היטליסטן | 6 |
|  הולנד | מצעד 100 האלבומים ההולנדיים | 52 |
|  הממלכה המאוחדת | מצעד האלבומים הבריטי | 12 |
|  ולוניה | אולטראטופ 40 | 41 |
|  נורווגיה | VG-lista | 25 |
|  סקוטלנד | מצעד האלבומים הסקוטי | 38 |
|  פלנדריה | אולטראטופ 50 | 50 |
|  צרפת | SNEP | 93 |
|  קנדה | מצעד האלבומים הקנדי | 2 |
|  שוודיה | סוורייטופליסטן | 60 |
|  שווייץ | המצעד השווייצרי | 62 |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | זהב | 100,000 |
סיכום
| בכל העולם | — | 100,000 |
הערות שוליים

↑  Weeknd – Kiss Land, באתר איגוד תעשיית ההקלטות הבריטי (באנגלית)
| דה ויקנד |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Kiss Land‏ • Beauty Behind the Madness‏ • Starboy‏ • After Hours‏ • Dawn FM • Hurry Up Tomorrow |  |
| אלבומי אוסף | Trilogy‏ • The Weeknd in Japan‏ • The Highlights |  |
| מיקסטייפים | House of Balloons‏ • Thursday‏ • Echoes of Silence |  |
| מיני-אלבומים | My Dear Melancholy |  |
| אלבומי הופעה | Live at SoFi Stadium |  |
| סיבובי הופעות | The Madness Fall Tour‏ • Starboy: Legend of the Fall Tour‏ • The Weeknd Asia Tour‏ • The After Hours Tour |  |
| סינגלים | "Wicked Games"‏ • "Twenty Eight"‏ • "The Zone"‏ • "Kiss Land"‏ • "Belong to the World"‏ • "Love in the Sky"‏ • "Live For"‏ • "Pretty"‏ • "Wanderlust"‏ • "Often"‏ • "Love Me Harder"‏ • "Earned It"‏ • "The Hills"‏ • "Can't Feel My Face"‏ • "In the Night"‏ • "Acquainted"‏ • "Starboy"‏ • "I Feel It Coming"‏ • "Party Monster"‏ • "Reminder"‏ • "Rockin'‎"‏ • "Die for You"‏ • "Secrets"‏ • "Pray for Me"‏ • "Call Out My Name"‏ • "Lost in the Fire"‏ • "Power Is Power"‏ • "Heartless"‏ • "Blinding Lights"‏ • "In Your Eyes"‏ • "Smile"‏ • "Save Your Tears"‏ • "Over Now"‏ • "Hawái (Remix)"‏ • "You Right" • "Better Believe" • "Take My Breath" • "Die for It" • "Hurricane" • "Moth to a Flame" • "One Right Now" • "Sacrifice" • "Out of Time" • "Less than Zero" • "Creepin'" • "Popular" • "K-pop" |  |
| השתתפות בסינגלים | "Crew Love"‏ • "Remember You"‏ • "Odd Look"‏ • "Elastic Heart"‏ • "Or Nah (Remix)"‏ • "Drinks of Us"‏ • "Might Not"‏ • "Wonderful"‏ • "Nocturnal"‏ • "Low Life"‏ • "Wild Life"‏ • "Some Way"‏ • "Lust for Life"‏ • "A Lie"‏ • "What You Want"‏ • "Wake Up" |  |
| שירים אחרים | "Dark Times"‏ • "Thought I Knew You"‏ • "After Hours"‏ • "Off the Table"‏ • "Gasoline"‏ • "I Heard You're Married"‏ • "Is There Someone Else?"‏ • "How Do I Make You Love Me?" |  |
| --- | --- |
בקרת זהויות :  MusicBrainz release group: de9470f4-f4a3-4ddf-967b-ac77c886ad49
אני מת

| --- | --- |
 סינגל בביצוע להקת פיקוד הדרום
 מתוך האלבום "מעוז א' א'"
 יצא לאור:  1970
 סוגה:  זמר עברי
 שפה:  עברית
 אורך:  2:57
 כתיבה:  יורם טהרלב
 לחן:  מתי כספי
 עיבוד:  רפאל בן משה
 
אני מת הוא שיר שכתב יורם טהרלב, הלחין מתי כספי וביצעה להקת פיקוד הדרום. השיר התפרסם ב־1970 כאחד משיריה הבולטים והמצליחים של תוכנית הלהקה "מעוז א' א'". הסולנים היו מתי כספי, גדי אורון ויעקב נוי.
ב־2022 התפרסם חלקו השני של מיזם המחווה ליורם טהרלב "יעלה ויבוא", ובו ביצע יוני בלוך גרסת כיסוי לשיר, לראשונה בתוספת קולות נשיים.
רקע וכתיבה

"מעוז א' א'" הייתה התוכנית השלישית של להקת פיקוד הדרום מאז הקמתה מחדש לאחר מלחמת ששת הימים. כבר עם תחילתה פעילותה ב־1968 זכתה הלהקה להצלחה רבה והפכה לאחת הלהקות הפופולריות ביותר מבין הלהקות הצבאיות. הצלחת הלהקה המשיכה גם בתחילת שנות ה־70 ופעילותה נעשתה גם בעידודו ותמיכתו של אלוף הפיקוד החדש, אריאל שרון. הלהקה אף זכתה שנתיים ברציפות (1970–1971) בפרס כינור דוד, שהיה אחד הפרסים הנחשבים ביותר בתרבות הישראלית עד שנות ה־80.
במאי התוכנית היה אברהם דוד, והמנהל המוזיקלי שלה היה רפי בן-משה. הקו המוזיקלי שהתגבש בתוכנית המשיך גם בתוכניות הבאות, והיא לוותה בכוריאוגרפיה של יעקב ("יענקל'ה") קלוסקי, כוריאוגרפיה שהפכה את התוכנית ואת הבאות אחריה למיני מחזמר. התוכנית כללה כמה להיטים. חברי הלהקה מתי כספי, גדי אורון ויעקב נוי זכורים מהתוכנית כ"שלושת השמנים". חברי השלישייה שרו בתוכנית שני שירים שהלחין כספי, "שלוש רגליים" ו"אני מת", כשהם לבושים בתלבושות ששיוו להם חזות גדולה. בנוסף לשירים הם ביצעו גם מערכונים ופנטומימה. השלישייה עבדה קשה בנסיעות רבות להופעות במוצבים בשלהי מלחמת ההתשה, משום שהצבא העדיף לשלוח שלושה חיילים למוצבים במקום להוציא להקה במשאית.
את "אני מת" הלחין מתי כספי, והוא הציע את השיר ללהקה. באותה התקופה הלהקות הצבאיות נהגו לעבוד עם כמה מלחינים ותיקים ומוערכים, ולא היה נהוג שחברי הלהקה יציעו שירים. הדבר היה כה חסר תקדים עד שרפי בן-משה ביקש (וקיבל) את הסכמתו של יורם טהרלב למהלך.
טהרלב תיאר את השיר כ"שיר חושני של חייל המחכה לחופשה כדי לפגוש את חברתו".
לשיר הופק וידאו קליפ בבימויו של שמואל אימברמן באחד הקליפים הראשונים שצולמו לטלוויזיה הישראלית. טהרלב נזכר שהקליפ "נראה מצחיק ומפתיע ביותר" על מסכי הטלוויזיה שלפני עידן הקליפים.
עוד כשהיו חיילים בלהקה הקליטו כספי, אורון ונוי תקליט בשם "לא אכפת להם" בחברת "פונוקול" (שנקראה אז "פונודור"). לאחר שחרורם מהצבא שינו השלושה את שמם לשלישיית "לא אכפת להם", פרסמו את התקליט והחלו להופיע יחד בשיריו.
הצלחה

השיר צעד במצעדי הפזמונים השבועיים של הגל הקל בסביבות יוני–אוגוסט 1970, ובשיאו הגיע למקום החמישי.
הצלחה > מיקומי שיא

|   ‏‏‏  מצעדים שבועיים (1970)> מדינה |   ‏‏‏  מצעדים שבועיים (1970)> מצעד |   ‏‏‏  מצעדים שבועיים (1970)> מיקום שיא |   ‏‏‏  מצעדים שבועיים (1970)>  |
| --- | --- | --- | --- |
|  ישראל | הגל הקל | 5 |  |
גרסאות כיסוי > יוני בלוך (2021)

| --- | --- |
 סינגל בביצוע יוני בלוך
 מתוך האלבום יעלה ויבוא – פרויקט המחווה לשירי יורם טהרלב – חלק ב'
 יצא לאור:  12 באוגוסט 2021
 שפה:  עברית
 אורך:  2:38
 חברת תקליטים:  צאן ברזל מוזיקה
 כתיבה:  יורם טהרלב
 לחן:  מתי כספי
 הפקה:  יוני בלוך
 עיבוד:  יוני בלוך
 
המוזיקאי יוני בלוך הקליט גרסת כיסוי לשיר במסגרת יעלה ויבוא – פרויקט המחווה לשירי יורם טהרלב (חלק ב'). הסינגל בביצוע בלוך פורסם ב־12 באוגוסט 2021, והוא נכלל בחלק ב' של המיזם, שהאלבום שלו התפרסם ב־4 בינואר 2022. לראשונה שולבו בשיר קולות רקע נשיים.
גרסאות כיסוי > יוני בלוך (2021) > ביקורת

המבקר יוסי חרסונסקי כתב: ”יוני בלוך בפרשנות חדשה לשיר, מחייך כל הדרך אל השיר הישן, והתוצאה – חיוכו מרוח על פניו. צליל בס מתניע את השיר שיוצא לדרך בטון תמהוני, חסר ישע ומעורר רחמים. תוספת הגיטרות והקולות הופכת למהדורה מחויכת מעירת מתים של השיר ששבק חיים”.
גרסאות כיסוי > יוני בלוך (2021) > משתתפים

יוני בלוך – זמרה, פסנתר
נגה דוידסון – בס, זִמרת רקע
דניאל בלוך – תופים
אדם בן אמיתי – גיטרה חשמלית
טל זובלסקי – גיטרה אקוסטית
גרסאות כיסוי > יוני בלוך (2021) > משתתפים > הפקה

עיבוד והפקה מוזיקלית – יוני בלוך
מיקס – איל דפנא
מאסטרינג – גיל טלמן
ביאורים

↑  התקליט של "יעלה ויבוא" חלק ב' התפרסם בינואר 2022. הסינגל של בלוך התפרסם באוגוסט 2021.
הערות שוליים

1 2  נתוני היצירה, באתר אקו"ם, בדיקה אחרונה ב־2 במאי 2023
↑  היצירה בספריה הלאומית, באתר הספרייה הלאומית, בדיקה אחרונה ב־2 במאי 2023
↑  "אני מת", באתר army-bands.co.il, בדיקה אחרונה ב־2 במאי 2023
1 2  עדן עטיה, חלק שני: הכוכבים באלבום מחווה ליורם טהרלב, באתר פרוגי, 4 בינואר 2022, בדיקה אחרונה ב־4 במאי 2023
1 2  קשת ברגסון, ‏יוני בלוך מחדש את השיר: "אני מת" של יורם טהרלב, באתר "סרוגים", 12 באוגוסט 2021
↑  להקת פיקוד הדרום, באתר army-bands.co.il, בדיקה אחרונה ב־3 במאי 2023
1 2 3  תוכנית מס' 3, "מעוז א' א', באתר army-bands.co.il, בדיקה אחרונה ב־3 במאי 2023
↑  להקת פיקוד הדרום, באתר nostal.co.il, בדיקה אחרונה ב־2 במאי 2023
1 2 3  שלישיית לא אכפת להם, באתר של מתי כספי, בדיקה אחרונה ב־3 במאי 2023
1 2  דודי פטימר, ‏הבשורה על פי מתי: מסע בעקבות התחנות החשובות בקריירה של מתי כספי, באתר מעריב אונליין, 30 בנובמבר 2019
1 2 3  יורם טהרלב, מבחר שירים | אני מת, באתר של יורם טהרלב, בדיקה אחרונה ב־3 במאי 2023
1 2  מיקום שיא במצעד השבועי של הגל הקל (5), באתר פזמונט, בדיקה אחרונה ב־2 במאי 2023
↑  יוסי חרסונסקי, יעלה ויבוא פרויקט המחווה לשירי יורם טהרלב חלק ב', באתר yosmusic.com, ‏4 בינואר 2022, בדיקה אחרונה ב־4 במאי 2023
צו עיכוב יציאה מהארץ

צו איסור יציאה מן הארץ הוא צו שיפוטי האוסר על אדם לצאת ממדינה בה הוא חי. צו איסור יציאה ניתן כדבר שבשגרה לחשודים ונאשמים מחשש שמא יברחו מנשיאת עונשם. כמו כן, מוצאים צווי איסור יציאה לקטינים שהוריהם מסוכסכים מחשש לחטיפה על ידי הורה.
בישראל

באופן כללי מעוכבת בישראל יציאתם מישראל של נאשמים במהלך ניהול המשפט נגדם. אולם, לאור חזקת החפות ממנה נהנה הנאשם במהלך משפטו, נענות הרשויות לבקשות ליציאה מישראל למטרות שונות, כאשר ניתנות ערבויות סבירות למניעת המלטות.
לאחר שאדם מורשע בדין, נהוג שלא לאשר יציאתו מישראל אלא במקרים חריגים.
כתבה על כך השופטת אילה פרוקצ'יה:
עם זאת, היו מקרים בהם אושר לאדם לצאת מישראל לצרכים עסקיים.
הערות שוליים

↑  בדיקת עיכוב יציאה מהארץ, באתר רשות האוכלוסין וההגירה, ‏25 ביולי 2023
1 2  ראו למשל: בש"פ 2064/10 פלוני נ' מדינת ישראל
בש"פ 6060/10 פלוני נ' מדינת ישראל
↑  הוצאה לפועל - עיכוב יציאה מהארץ, באתר כל זכות
↑  איסור יציאה מהארץ עקב חובות: כיצד ייצוג משפטי מקצועי יכול לסייע לבטלו?, באתר ‏מאקו‏, 28 בספטמבר 2023
↑  גד ליאור, אושר לקריאה 2 ו-3: עיכוב יציאה מהארץ בגין חוב - רק לחייבים מעל 50 אלף שקל, באתר ynet, 3 ביולי 2023
↑  ע"פ 5307/09 דיוויס נ' מדינת ישראל, פסקה 7 (30.7.2009)
↑  ליטל דוברוביצקי, ביהמ"ש התיר לזמר דודו פישר לנסוע לוינה ולהופיע, באתר כלכליסט, 5 בדצמבר 2018
↑  בש"פ 7938/15 איתן אלדר נ' מדינת ישראל
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
סיימון לה-בון

| --- | --- |

סיימון לה-בון, 2004
 לידה:  27 באוקטובר 1958 (בן 65) בושי, הממלכה המאוחדת 
 שם לידה:  Simon John Charles Le Bon 
 מוקד פעילות:  הממלכה המאוחדת 
 תקופת הפעילות:  מ-1980 
 מקום לימודים:  אוניברסיטת ברמינגהאם, Nower Hill High School, Pinner County Grammar School, The Cherwell School 
 סוגה:  גל חדש • סינת'-פופ • פופ רוק
 סוג קול:  טנור 
 שפה מועדפת:  אנגלית 
 בן או בת זוג:  Yasmin Le Bon (27 בדצמבר 1985–?) 
 צאצאים:  Amber Le Bon 
 מספר צאצאים:  3 
 פרופיל ב-IMDb
 
סיימון ג'ון צ'ארלס לה-בון (באנגלית: Simon John Charles Le Bon; נולד באנגליה ב-27 באוקטובר 1958) הוא סולן ופזמונאי שירי להקת דוראן דוראן הבריטית.
ילדות

לה-בון החל את דרכו המוזיקלית, כחבר במקהלת כנסייה מקומית כבר בגיל צעיר. במקביל החל ללמוד משחק בבית ספר מקצועי, בו גם למד שנים ספורות קודם לכן הזמר אלטון ג'ון. בתקופה זו, הופיע במספר פרסומות בטלוויזיה וכן במספר הפקות תיאטרון. בשנת 1978 לקח לה-בון פסק זמן מלימודיו והתנדב בקיבוץ גבולות שבנגב . עדות לשהותו בישראל ניתן למצוא ברצועה המסיימת את אלבום הבכורה של דוראן דוראן, קטע אינסטרומנטלי הנקרא Tel Aviv, אותו כתב לה בון בהשראת ביקור בתל אביב באותה תקופה. עם שובו לאנגליה, פנה ללמודי דרמה באוניברסיטת בירמנגהאם.
קריירה > דוראן דוראן (1980–1984)

בשנת 1980 הכיר לה-בון באמצעות חברה משותפת את חברי להקת דוראן דוראן שפעלה כבר כשנתיים, ותקופה ארוכה חסר לה סולן ופזמונאי. לאחר תקופה קצרה, זכתה הלהקה לחוזה הקלטות עם חברת EMI, ולה-בון לא שב ללימודי המשחק בהם החל.
בשנת 1981 יצא אלבומה הראשון של הלהקה שנקרא "דוראן דוראן", ועד לשנת 1984 הוציאה אלבום מדי שנה, שזכו להצלחה ניכרת בבריטניה. באותה שנה, אף השתתפו חברי הלהקה בהקלטת השיר "האם הם יודעים שזהו כריסמס", שיצא על גבי סינגל וזכה להצלחה מסחררת. בשנת 1984 בשל חילוקי דעות בין חברי הלהקה, התפרקה "דוראן דוראן" וחבריה פנו כל אחד לדרך עצמאית.
קריירה > ארקדיה (1985)

מיד לאחר פירוקה של "דוראן דוראן" הקים לה-בון יחד עם שניים מחברי "דוראן דוראן" (ניק רודס ורוג'ר טיילור) את להקת "ארקדיה (אנ')". בשנת 1985 יצא אלבומה היחיד של "ארקדיה" "So Red The Rose".
קריירה > דוראן דוראן (1986–2007)

בשנת 1986 חזרו חברי הלהקה לפעול בשם דוראן דוראן ויחד הוציאו מספר אלבומים במרווחי זמן של שנתיים.
בשנת 1993 שבה הלהקה אל ראשי מצעדי המכירות ומצעדי הפזמונים בעולם הודות ליציאתו של האלבום "The Wedding Album". שנה לאחר מכן הוציאה הלהקה אלבום גרסאות כיסוי לשירים שהיו אהובים על לה-בון ומהם הושפע. בין הזמרים ניתן למצוא את ג'ים מוריסון סולן להקת הדלתות, לו ריד ואלביס קוסטלו. במקביל אותה שנה, שיתף לה-בון פעולה בהקלטת אחד משירי להקת "דוראן דוראן" יחד עם זמר האופרה לוצ'אנו פבארוטי.
בשנת 2001 שבו חמשת חברי הלהקה המקורית להקליט את האלבום "Astronaut" שיצא שלוש שנים מאוחר יותר. האלבום זכה להצלחה גדולה והשיב אותה אל ראשי מצעדי הפזמונים בבריטניה. בשנת 2005 הופיעה הלהקה במופע לייב אייד ברומא.
לה-בון ממשיך להקליט ולהופיע עם הלהקה ובשנת 2015 יצא אלבומה ה-14 של הלהקה "Paper Gods" שהצליח להגיע לעשרת האלבומים הנמכרים בבריטניה, הישג ראשון ללהקה מאז 1993.
קריירה > קריירת סולו

לה-בון המעיט להקליט כסולן, ללא חבריו ללהקת "דוראן דוראן". במהלך השנים הקליט באופן לא סדיר שירים שהופיעו באוספים וכסינגלים.
חייו האישיים

לה-בון הכיר את הדוגמנית הצעירה ממנו ב-6 שנים, יסמין, והם נישאו. כיום יש לזוג שלוש בנות. במקביל פיתח לה-בון תחביב שיט ביאכטה הפרטית שלו, לה קרא Drum, ועימה השתתף בתחרויות שונות ברחבי העולם. בעקבות תאונת שיט בה היה מעורב, פרש לה-בון משיט עד לשנת 2005.
הערות שוליים

↑  דליה טל, ‏הסוציאליזם לא מת, באתר גלובס, 17 במרץ 2005
| --- | --- |
בקרת זהויות :  BNE: XX1554768  BnF: cb139646093 (data)  GND: 13444129X  ISNI: 0000 0000 7825 7261  LCCN: no2005057335  MusicBrainz: c53f2749-4c19-48fa-b99b-5f4c11297b2c  NKC: xx0108625  Trove: 1020688  VIAF: 103142714   WorldCat (עם VIAF): 103142714
אילנה ורד

| --- | --- |

אילנה ורד בבזיליקת פטרוס הקדוש
 לידה:  6 בדצמבר 1943 (בת 80) תל אביב-יפו, ישראל
 מוקד פעילות:  ישראל 
 מקום לימודים:  הקונסרבטואר של פריז,בית הספר ג'וליארד
 עיסוק:  פסנתרנית
 סוגה:  מוזיקה קלאסית
 כלי נגינה:  פסנתר
 חברת תקליטים:  דקה
 שיתופי פעולה בולטים:  "Music Fest Perugia" בפרוג'ה, איטליה
 האתר הרשמי
 
אילנה ורד (נולדה ב־6 בדצמבר 1943 בתל אביב, ישראל) היא פסנתרנית קונצרטים ומורה לפסנתר.
ביוגרפיה

היא נולדה למשפחה מוזיקלית. אמה הייתה פסנתרנית קונצרטים ואביה כנר. מגיל 13 עד 15 ורד למדה בקונסרבטואר של פריז, שם הוענק לה את הפרס הראשון לפסנתר עם סיום לימודיה; בין המורים שלה היו ולדו פרלמוטר והפסנתרנית ז'אן-מארי דארה.
היא המשיכה את לימודי המוזיקה שלה בבית ספר ג'וליארד בניו-יורק בהנהלת רוזינה להווין. בשנת 1961 היא זכתה באודישנים הבינלאומיים של אמני הקונצרטים הצעירים (Young Concert Artists).
ורד הופיעה ברחבי העולם עם תזמורות כמו הפילהרמונית של ניו יורק, הסימפונית של בוסטון, תזמורת פילדלפיה, הסימפונית של שיקגו, תזמורת קליבלנד, הסימפונית של סן פרנסיסקו, הפילהרמונית של לוס אנג'לס, הסימפונית של לונדון, הפילהרמונית המלכותית, הקונצרטחבאו של אמסטרדם, תזמורת שווייץ המערבית, תזמורת NHK של טוקיו, הפילהרמונית של מינכן והתזמורת הפילהרמונית הישראלית.
היא הופיעה כסולנית עם המנצחים לאופולד סטוקובסקי, גאורג שולטי, זובין מהטה, רודולף קמפה, קיריל קונדראשין, מייקל טילסון תומאס, אדו דה וארט, ליאונרד סלאטקין, סרגיו קומיסיונה, ג'יימס קונלון, אנדרו דייוויס, קורט זנדרלינג, ז'אן קלוד קסדאסוס, גארי ברתיני, וולטר ולר, וולפגנג זוואליש, משה עצמון, ריימונד לפארד, מנדי רודן, ג'יימס ג'אד, לורנס פוסטר, מתיאס באמרט, מאריס יאנסונס ואוסמו ואנסקה.
היא הופיעה כמוזיקאית קאמרית וכסולנית, והתמקדה באטיודים של פרדריק שופן ושל מוריץ מושקובסקי.
ורד גם לימדה כיתות אמן וקיימה לפחות שני פסטיבלים, סדרת Summerfest של אוניברסיטת ראטגרס בניו-גרזי ו- "Music Fest Perugia" בפרוג'ה, איטליה.
היא הקליטה עבור חברת התקליטים דקה בשנות השבעים. היא ביצעה את ההקלטה המלאה בבכורה העולמית של "15 "Etudes de Virtuosité, אופ. 72, של מושקובסקי בשנת 1970. היא אף הקליטה את חמשת הקונצ'רטים של בטהובן, כמו גם את הקונצ'רטו לפסנתר מס' 2 של רחמנינוב, הרפסודיה של פגניני, קונצ'רטו מספר 21 ו -23 של מוצרט וקונצ'רטו מספר 2 של ברהמס.
ורד התארחה בטלוויזיה וברדיו, כולל הופעות בתוכנית, בוקר טוב אמריקה ובתוכנית של מרב גריפין כמו גם הופעות אורח בתחנות הטלוויזיה הציבוריות (PBS) בארצות הברית וב- BBC בבריטניה.
בשיתוף פעולה עם מפיק הסרטים השווייצרי אדריאן מרתאלר, ורד הכינה סדרה של סרטים עלילתיים שכותרתם "מסתכל על מוזיקה" ( "Looking at Music," ), שהוקרנה על ידי ה- BBC, ורשתות הכבלים לאמנות ובידור וערוץ בראבו. סרטים אלה מופצים כסרטונים ביתיים בארצות הברית. על-ידי חברת המוזיקה BMG.
בשנת 2005 הקימה ורד את Music Fest Perugia, פסיטבל מוזיקה קיצי, המתקיים מדי שנה בפרוג'ה למוזיקאים קלאסיים צעירים, שהפך לפסטיבל בעל שם עולמי. פסטיבל זה מושך אליו מוזיקאים קלאסיים צעירים מהשורה הראשונה, מכל העולם.
הערות שוליים

↑  Aryeh Oron, Ilana Vered (Piano), https://www.bach-cantatas.com/, ‏מרץ 2013
↑  עומרית אביאל, כיתת אמן עם הישראלית שהרימה פסטיבל באיטליה, באתר ישראל היום
↑  Ilana Vered - 2017 Southeastern Piano Festival and Arthur Fraser International Piano Competition, sepf.music.sc.edu (באנגלית)
↑  Ilana Vered | http://www.musicfestperugia.net (באנגלית אמריקאית)
↑  Ilana Vered Archives, Eloquence Classics (באנגלית אמריקאית)
↑  http://www.musicfestperugia.net (באנגלית אמריקאית)
| --- | --- |
בקרת זהויות :  NLI: 987007280993405171  PLWABN: 9810539193305606  BnF: cb142361906 (data)  ISNI: 0000 0000 3888 7867  LCCN: no91021924  MusicBrainz: 4238cfd0-f8fe-45a0-bf06-742baf41b73c  VIAF: 38087438   WorldCat (עם VIAF): 38087438
חנן הברון

| --- | --- |

 לידה:  1 במרץ 1931 שטוטגרט, רפובליקת ויימאר 
 פטירה:  19 בפברואר 2000 (בגיל 68) 
 שם לידה:  האנס איזק 
 מקום לימודים:  הטכניון – מכון טכנולוגי לישראל 
 תקופת הפעילות:  מ-1952 
 תחום יצירה:  אדריכלות 
 יצירות ידועות:  בית יגאל אלון 
 
יד טבנקין בסמינר אפעל
חדר האוכל בקיבוץ רעים
חנן הברון (1 במרץ 1931 - 19 בפברואר 2000) היה אדריכל ישראלי וחבר מייסד בקיבוץ רעים.
קורות חייו

הברון נולד כהאנס איזק לאדגר-יעקב ואנה היילברונר בשטוטגרט שבגרמניה ועלה בגיל שנתיים עם הוריו לארץ ישראל. המשפחה התיישבה בירושלים, שם עבד אביו כמנהל בבית החולים אלי"ן לילדים נכים. 
למד בבית הספר היסודי דוד ילין בירושלים ובבית הספר התיכון ליד האוניברסיטה בבית הכרם.
בשנות נעוריו היה חבר בארגון ההגנה ולאחר מכן התגייס לפלמ"ח. בשנת 1949 הצטרף לגרעין שהקים את קיבוץ רעים שבנגב המערבי. במהלך שנות חברותו בקיבוץ, שימש הברון כמזכיר הקיבוץ וכחבר בוועדת התכנון.
למד אדריכלות בטכניון בחיפה והחל לעבוד במקצועו ב-1952. סיים את לימודיו ב-1954 ויחד עם האדריכלית הצעירה זיוה ארמוני הגישו ב-1955 הצעה לתחרות לתכנון בניין הספרייה הלאומית בקמפוס האוניברסיטה העברית בגבעת רם, שזכתה במקום הראשון.
היה מראשוני האדריכלים במחלקה לתכנון של הקיבוץ המאוחד ובמסגרתה תכנן קיבוצים שלמים, מבני ציבור, מבני מגורים ומבני תעשייה לתנועה הקיבוצית. כן היה חבר בצוותי תכנון גם במספר מבנים מחוץ לקיבוצים, בהם כמה שזכו לפרסום. לאחר איחוד מחלקות התכנון של התנועה הקיבוצית, פעל שנים רבות לצד האדריכלים פרדי כהנא, ויטוריו קורינלדי, ארנונה אקסלרוד ורחל ניסים. את ייחודו של הברון כאדריכל תיאר קורינלדי: "חנן היה אדם מצד אחד מאד מינימליסט, כמעט סגפן בתכנון שלו. מצד שני היה לו חן ורכות כך שהבניינים שלו ככל שיהיו פשוטים וצנועים, היה בהם סוג של דגש מאד אישי". האדריכל פרדי כהנא מציין כי "בית יגאל אלון בגינוסר הוא הבניין החשוב שלו: שקלול של פונקציה, רעיון וצורה, ביטוי הולם לאיש שעל שמו המפעל הוקם, ממשק עם ים הכנרת, שילוב סגנונות מקומיים וגם מונומנטליות שבמקרה זה במקום; בנוסף, חללים פנימיים מעניינים המתאימים לתצוגות השונות".
אחיו אברהם הברון הוא חוקר ומומחה להדברה ביולוגית. העיתונאי אביב הברון הוא אחיינו.
נפטר בישראל בגיל 69, והובא למנוחות ברעים. הותיר אחריו את רעייתו, אילנה, שלושה ילדים וחמש נכדות.
רשימת עבודות חלקית

בניין הספרייה הלאומית בגבעת רם, ירושלים - הוקם על פי תוכנית שזכתה בתחרות, עם זיוה ארמוני.
בית עליית הנוער, אלונים, עם זיוה ארמוני.
בית הקיבוץ המאוחד ברחוב סוטין 27 בתל אביב (עם זיוה ארמוני). ב-2008 אישרה עיריית תל אביב את הריסתו והקמת מגדל מגורים במקומו.
בניין הל״ה לזכר מחלקת הל״ה - קיבוץ נתיב הל״ה.
בניין יד טבנקין בסמינר אפעל.
בית יגאל אלון, קיבוץ גינוסר, (1987).
חדר אוכל, קיבוץ גינוסר.
חדר אוכל ומבני מגורים, קיבוץ מרום גולן (בשיתוף מיכאל קראוס).
חדר אוכל, קיבוץ כברי.
אולם ספורט, קיבוץ נען, (1961).
אולם מופעים, קיבוץ דורות, (1978).
אתר ההנצחה לחללי הנח"ל וחיל החינוך, בשיתוף עם האדריכל מיכאל קראוס.
ספרייה, אשדות יעקב מאוחד.
ספרים

בקו נקי, קובץ מאמרים לזכר חנן הברון, הוצאת מערכת, קיבוץ דליה, 2003.
פרדי כהנא: לא עיר לא כפר - האדריכלות של הקיבוץ 1990-1910, הוצאת יד טבנקין והמועצה לשימור אתרים, 2011.
גלריית תמונות

בית יגאל אלון
אנדרטת חללי הנח"ל בפרדס חנה
חזיתו המזרחית של חדר אוכל
ארכיון הקבוצות והקיבוצים בקיבוץ חולדה
קטע מחזית בית עליית הנוער בקיבוץ אלונים
מועדון לחבר בקיבוץ נתיב הל"ה (1959)
אולם ספורט רב-תכליתי בנען (1961)
בית תרבות בקיבוץ מעוז חיים
חדר האוכל בקיבוץ כברי
אולם המופעים במתחם המועצה האזורית אשכול
תיאטרון פתוח במכללת אורנים (1985)
אול אין

| --- | --- |

כרזת הסרט
 בימוי:  יהונתן בר-אילן
 הופק בידי:  משה אדרי לאון אדרי מיקי רבינוביץ' אביטל יוספי
 תסריט:  יהונתן בר-אילן יוני זיכהולץ מוטי אדיב
 עריכה:  רועי ורנר נועה גוסקוב
 שחקנים ראשיים:  שלומי קוריאט צחי הלוי יוני זיכהולץ עומר עציון דנה פרידר יעל בר זוהר זהר שטראוס דינה סנדרסון מיכאל הנגבי צחי גראד מאור כהן רביב מלול יעל עמית
 מוזיקה:  יונתן ריקליס צחי הלוי
 צילום:  עמית יסעור, יעל קלופמן
 מדינה:  ישראל ישראל
 הקרנת בכורה:  18 באפריל 2019
 משך הקרנה:  88 דקות
 שפת הסרט:  עברית
 סוגה:  קומדיה אקשן
 דף הסרט ב־IMDb
אול אין הוא סרט קומדיה ישראלי שיצא ב-18 באפריל 2019.
תקציר העלילה

ארבעה חברי נפש בתיכון בשם מורד (שלומי קוריאט), יקי (צחי הלוי), צופי (עומר עציון) ובנסון (יוני זיכהולץ), מושפלים בשידור חי ומפסידים במשחק פוקר גורלי ליריב הגדול שלהם בבית הספר, אורן קלירס (זהר שטראוס). כעונש, מוטלים עליהם חרפה וקלון והם נותרו מצולקים. והנה צצה הזדמנות לנקמה עליה חלמו: להביס את קלירס בטורניר פוקר יוקרתי וסודי שייערך בדרום, עכשיו כל שנותר זה להגיע לשם, רצוי בחתיכה אחת.
שחקנים

צחי הלוי - יקי ראובני
שלומי קוריאט - מורד נימני
יוני זיכהולץ - בנסון
עומר עציון - צוּפי קירשהיימר
דנה פרידר - רחלי שמעוני
דינה סנדרסון - הילי רוזן
מיכאל הנגבי - אליעד גולדן
יעל בר זוהר - איה שיקלר
זהר שטראוס - אורן קלירס
מאור כהן - עבדאללה בן ארצי
רביב מלול - מרקו וואה וואה
יעל עמית - בובי נחמני
צחי גראד - עוזי באבל